બે દિવસ પહેલા સાંજના સમયે હું રાજકોટમાં સૂર્યમુખી હનુમાન ચોક પાસેથી પસાર થઈ રહ્યો હતો. આ ચોકમાં ટ્રાફિક ખુબ રહે છે એટલે જ કદાચ ટ્રાફિક બ્રાન્ચ દ્વારા ટ્રાફિક કંટ્રોલ કરવા આ ચોકમાં 4 જેટલા ટ્રાફિક ગાર્ડ મુક્યા હશે. સફેદ શર્ટ અને બ્લુ પેન્ટ પહેરેલા આ ટ્રાફિક ગાર્ડનું કામ ટ્રાફિકને કંટ્રોલ કરવાનું છે પણ એમને સોંપાયેલુ મૂળ કામ એક બાજુ મૂકીને એ તો બધા વાહન ઉભા રાખી ડ્રાઇવિંગ લાઇસન્સ અને બીજા કાગળ ચેક કરવાનું કામ કરતા હતા.